פנינה מאשקלון, תלמידת כיתה יא, רוצה שידעו שלדור שלה "יש הרבה חוכמה ויכולת להביע דעה", וגם לומר למבוגרים שהם "נתקעו בדור שלהם, וצריכים להתקדם הלאה". אם היא הייתה יכולה היא הייתה מעלימה מהעולם את שנאת החינם, ובינתיים, בשטח, היא עושה את מה שהיא יודעת נגד אלימות משטרתית • פותחים שנה ב"שקוף": בני הנוער שמנסים לשנות את העולם
שם: פנינה ליגלם כיתה: יא מגורים: אשקלון פעילות: פעולות נגד אלימות משטרתית ומדריכה בשומר הצעיר "בתאריך ציון הירי בסלומון טקה ארגנו טקס ודיברנו על הנושא ופתחנו על מה שאנחנו חושבים. חוץ מזה, המפקד שאחראי על תחנת אשקלון במשטרה רצה שבני נוער יוצאי העדה האתיופית ידברו איתו על אלימות משטרתית ואיך אפשר להימנע ממנה. הגעתי למפגש והיה לי חשוב לספר שאמנם אני נערה ולא עוברת מה שהנערים עוברים, אבל יש לי אחים גדולים ואני רוצה שזה לא יקרה שוב. אני רואה ושמה לב למקרים כאלה, של אלימות משטרתית מסביבי ואם לא נתעורר, לא נשים לזה סוף. אני אתיופית וזה כואב לי בלב". "לאורך הרבה שנים קרו כל מיני מקרים של אלימות וגזענות כלפי העדה האתיופית אבל לא רק, ולא התייחסו אליהם מספיק, לא היה אכפת. אמרתי לעצמי שאני צעירה עם זמן פנוי ואני צריכה לנצל את זה ולפעול כדי שזה לא יקרה בשנים הבאות". "להשתנות. אני מרגישה שאנשים צעירים הרבה פעמים לא שמים לב לאנשים שמסביבם, למבוגרים מהם ומתחילים לדבר בחוצפה ובלי כבוד הדדי". "במסגרת פעולה בקן של השומר הצעיר על גזענות, הגיעו ילדים מקבוצות נוספות, בגילי וצעירים ממני, ושיתפנו אחד את השנייה בחוויות על גזענות ודחייה חברתית. הרגשתי הישג שדיברו על זה. זה היה קשה בהתחלה כי זו הרגשה לא נעימה לשתף בחוויות כאלה, אבל בסוף זה קרה". "אחרי הירי בסלומון טקה, השתתפתי בהפגנה באשקלון. הרגשתי כאב, וזה השפיע עלי קשה. ראיתי בעיקר צעירים, את הכעס שיש להם בלב, שהם לא יכולים להחזיק אותו יותר. התחושה היא שאנשים מסביב חושבים שאנחנו ממציאים את זה ואומרים לנו שכל דבר קטן אנחנו הופכים אותו לגזענות וזה לא נכון". "על גזענות ואלימות משטרתית ועל הצורך בשוויון בין אנשים, אנשים רואים את הצבע או העדה ולא את הבן אדם עצמו". "את החשיבה של האנשים". "שלא תהיה שנאת חינם". "יש לדור שלנו הרבה חוכמה, למרות שהוא טיפה יותר מדי בטכנולוגיה, עדיין יש לו יכולת להביע דעה". "אני חושבת שהם בראש של שנים קודמות והרבה פעמים לא מתקדמים. אם נניח ילד עשה משהו, הם אומרים שהם לא היו עושים ככה בגילו, והם נתקעים בדור שלהם, והם צריכים להתקדם הלאה". "שוויון וזכויות שוות לכל אדם, לא משנה מה הוא או מי הוא". "הייתי רוצה לשאול את השרה להגנת הסביבה תמר זנדברג למה היא כל כך מתגאה בחוק של המיסוי על הכלים חד פעמיים כשבפועל הוא פוגע בשכבות החלשות במדינה ולא נותן להן שום פתרון". yael.gaton@shakuf.co.il 